珊翠絲

阿蘭扎祖·伊莎貝爾·瑪麗亞·珊翠絲·域卡莉奧係西班牙嘅前職業女網球手，喺西班牙巴薩隆拿出世。佢個綽號係「巴薩隆拿大黃蜂」，另外因為佢嘅身高，又有另外一個褒貶各半嘅綽號「矮腳虎」。

屋企
 阿爸Emilio係個工程師
 阿媽Marisa係個退休先生
 家姐Marisa
 兩個阿哥Emilio同埋Javier，其中Emilio亦係佢教練
 老公：體育記者 Juan Vehils ；生意人Jose Santacana

球員生涯
珊翠絲右手揸拍。1985年6月轉打職業賽，2002年11月退休。

1989年，珊翠絲打贏咗嗰陣時嘅一姐、兩屆法國網球公開賽冠軍、西德籍嘅嘉芙，攞咗嗰年嘅法國網球公開賽女單冠軍，嗰陣時佢得嗰17歲，成為咗網球公開賽年代以嚟最後生嘅大滿貫冠軍，呢項紀錄到1990年畀美國籍嘅莎莉絲以16歲嘅年紀打破。

珊翠絲係西班牙最多奧林匹克運動會獎牌嘅球員，一共有兩面銀牌同埋兩面銅牌。

威水史
 單打最高排名：1
 雙打最高排名：1
 網球大滿貫最叻：
澳洲網球公開賽：亞軍 
法國網球公開賽：冠軍 
溫布頓網球公開賽：亞軍 
美國網球公開賽：冠軍
 另外重有六個網球大滿貫女雙冠軍同四個網球大滿貫混雙冠軍
 第一個西班牙網球手上過單打同雙打世界排名第一
 繼娜拉蒂露娃之後第二個女子網球手同時係女單同女雙世界排名第一
 2007年成為第一個入選國際網球名人堂嘅西班牙女人

攷

拎
 WTA | Players|  Info | Arantxa Sanchez-Vicario 
 Arantxa Sánchez -Vicario | International Tennis Hall of Fame 
 ITF Tennis - Pro Circuit - Player Profile - SANCHEZ VICARIO, Arantxa (ESP)
 Fed Cup - Player profile - Arantxa SANCHEZ VICARIO (ESP)
 Arantxa SANCHEZ-VICARIO | Olympic Athlete | Athens 2004 Atlanta 1996 Barcelona 1992 Sydney 2000
 Arantxa Sánchez-Vicario | Facebook 
 Arantxa Sánchez Vicario - 資訊 | Facebook 

西班牙網球手
美網女單冠軍